
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
Diuro belsőleges oldatos cseppek
alkoholos gyógynövénykivonat

Olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ez a gyógyszer orvosi rendelvény nélkül kapható. Mindemellett az optimális hatás érdekében elengedhetetlen e gyógyszer körültekintő alkalmazása.

· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Sürgősen forduljon orvosához, ha tünetei néhány napon belül nem enyhülnek, vagy éppen súlyosbodnak.
· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

A betegtájékoztató tartalma:

1. Milyen típusú gyógyszer a Diuro belsőleges oldatos cseppek és milyen betegségek esetén alkalmazható?

2. Tudnivalók a Diuro belsőleges oldatos cseppek szedése előtt

3. Hogyan kell szedni a Diuro belsőleges oldatos cseppeket?

4. Lehetséges mellékhatások

5. Hogyan kell a Diuro belsőleges oldatos cseppeket tárolni?

6. További információk

1.
MILYEN TÍPUSÚ GYÓGYSZER A DIURO BELSŐLEGES OLDATOS CSEPPEK ÉS MILYEN BETEGSÉGEK ESETÉN ALKALMAZHATÓ?
A Diuro belsőleges oldatos cseppek hagyományos növényi gyógyszer, kizárólag a régóta fennálló használaton alapuló, meghatározott javallatokra alkalmazandó.

A Diuro belsőleges oldatos cseppek kíméletes vizelethajtásra alkalmazható készítmény. Vizelethajtó, gyulladáscsökkentő, enyhe fertőtlenítő hatású gyógynövények kivonatát tartalmazza, 
2.
TUDNIVALÓK A DIURO BELSŐLEGES OLDATOS CSEPPEK SZEDÉSE ELŐTT

Ne szedje a Diuro belsőleges oldatos cseppeket
· ha allergiás (túlérzékeny) a hatóanyagokra, nyírfapollenre, fészkesvirágzatúak (Asteraceae), nyírfafélék (Betulaceae), zsurlófélék (Equisetaceae), rózsafélék (Rosaceae) és hangafélék (Ericaceae) családjába tartozó növényekre, vagy a Diuro belsőleges oldatos cseppek egyéb összetevőjére;

· ha gyomor- és nyombélfekélye van;
· szív- és veseelégtelenségből származó ödéma esetén;

· ha Ön terhes vagy szoptat;
· ha az alkoholfogyasztás tiltott;

· 18 éves életkor alatt. 
A Diuro belsőleges oldatos cseppek fokozott elővigyázatossággal alkalmazható

· ha májbetegsége van;
· ha epilepsziás.
A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
A készítmény alkoholtartalma módosíthatja más gyógyszerek hatását. Alkoholfogyasztás tilalmát előíró gyógyszerkészítmények mellett nem alkalmazható. 

A Diuro belsőleges oldatos cseppek hosszan tartó használata esetén, különösen, ha más vizelethajtót is kap, a vérszérum káliumszintjét ellenőriztetni szükséges. A napi pótolandó folyadék mennyiségét beszélje meg orvosával.

Terhesség és szoptatás

Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Terhesség és szoptatás alatt a készítményt nem szabad szedni.

A készítmény hatásai a gépjárművezetéshez és gépek kezeléséhez szükséges képességekre

A Diuro belsőleges oldatos cseppek javasolt adagja kis mennyiségű alkoholt tartalmaz, mely befolyásolja a gépjárművezetéshez és gépek kezeléséhez szükséges képességeket. 
Az alkoholszondát elszínezheti.
Fontos információk a Diuro belsőleges oldatos cseppek egyes összetevőiről

A készítmény 35-40 % V/V-os alkoholt tartalmaz, ami adagonként (30 csepp) 0,27-0,31 g alkoholnak felel meg.
Ez a készítmény 35-40 térfogat % etanolt (alkohol) (legfeljebb 310 mg adagonként, 6 ml sörrel, 2,6 ml borral megegyező adag) tartalmaz. Alkoholprobléma esetén a készítmény ártalmas. 
Magas rizikófaktorú betegségek (pl.: májbetegség vagy epilepszia) esetén a készítmény szedése megfontolandó.

A készítmény medveszőlő levél tartalma miatt a vizelet zöldes-barnává színeződhet. 

3.
HOGYAN KELL SZEDNI A DIURO BELSŐLEGES OLDATOS CSEPPEKET?

A Diuro belsőleges oldatos cseppeket mindig a betegtájékoztatóban leírtaknak megfelelően szedje. Amennyiben nem biztos az adagolást illetően, kérdezze meg orvosát vagy gyógyszerészét. 

A készítmény ajánlott adagja:

Felnőtteknek naponta 3 x 30 cseppet kevés folyadékkal étkezés után bevenni. A napi bőséges folyadékpótlásról gondoskodni kell.

Javasolt alkalmazása: kúraszerűen 4 héten át, majd a vérszérum káliumszint ellenőriztetése után a kezelőorvossal megbeszélve ismételhető a kúra.

A készítmény 18 év alatti serdülőknek és gyermekeknek nem adható.
Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4.
LEHETSÉGES MELLÉKHATÁSOK

Mint minden gyógyszer, így a Diuro belsőleges oldatos cseppek is okozhat mellékhatásokat, amelyek azonban nem mindenkinél jelentkeznek.

Láz, vizeletürítési zavar, görcsök, véres vizelet, emésztőszervi panaszok, allergiás reakciók előfordulhatnak, melyek gyakorisága nem ismert. Ilyen esetekben haladéktalanul keresse fel orvosát.

Ha Önnél bármely mellékhatás súlyossá válik, vagy ha a betegtájékoztatóban felsorolt mellékhatásokon túl egyéb tünetet észlel, kérjük, értesítse orvosát vagy gyógyszerészét.
5.
HOGYAN KELL A DIURO BELSŐLEGES OLDATOS CSEPPEKET TÁROLNI?

Legfeljebb 25oC-on tárolandó.

Felbontás után jól visszazárva, hűtőszekrényben tárolva 30 napig használható fel.
A gyógyszer gyermekektől elzárva tartandó!
A dobozon feltüntetett lejárati idő (Felhasználható:) után ne alkalmazza a Diuro belsőleges oldatos cseppeket. A lejárati idő a megadott hónap utolsó napjára vonatkozik.

A gyógyszereket nem szabad a szennyvízbe juttatni vagy a háztartási hulladékkal együtt kezelni. Kérdezze meg gyógyszerészét, mit tegyen fel nem használt gyógyszereivel. Ezek az intézkedések elősegítik a környezet védelmét.

6.
TOVÁBBI INFORMÁCIÓK

Mit tartalmaz a Diuro belsőleges oldatos cseppek
- A készítmény hatóanyagai: 
1 ml belsőleges oldatos csepp tartalma: 962-984 mg etanolos kivonat (1:5) a következő növényekből: Orvosi medveszőlő levél (Arctostaphylos uva-ursi (L.) Spreng. folium), Cseresznye és meggy terméskocsány (Prunus avium L. subs.(var.) duracina vagy Prunus cerasus L. subs. Cerasus, stipes), Mezei zsurló meddő hajtás (Equisetum arvense L., herba), nyírfalevél (Betula pendula Roth et/aut Betula pubescens Ehrh., folium), Kanadai és magas aranyvessző virágos hajtás (Solidago canadensis L. et Solidago gigantea Ait., herba) 2:3:3:4:8 arányban. 

Kivonószer: 45%(V/V) etanol

- Egyéb összetevők: alkohol, tisztított víz. 

Alkoholtartalom: 35-40 % V/V.
Milyen a Diuro belsőleges oldatos cseppek készítmény külleme és mit tartalmaz a csomagolás
Vörösesbarna színű, tiszta, átlátszó, aromás illatú, etanolos folyadék.

50 ml oldat oldat HDPE cseppentőbetéttel és HDPE garanciazáras csavaros kupakkal lezárt barna üvegbe (III. típusú) töltve, dobozban.

Egy üveg dobozban.

A forgalomba hozatali engedély jogosultja és a gyártó
Gyógynövénykutató Intézet Kft.

2011 Budakalász, Lupaszigeti út 4.

